# Bjørn Tidmand

### Fra Wikipedia, den frie encyklopædi

Du har nye beskeder (forskel fra næstsidste redigering).

Bjørn Tidmand (født 24. januar 1940) er en dansk popsanger, der i begyndelsen af 1960'erne fik sit gennembrud som solist og har holdt sig på toppen inden for sit felt i over 40 år siden.

## [redigér] Biografi

Bjørn Tidmand er født i København og startede i Københavns Drengekor, der på det tidspunkt var ledet af Mogens Wøldike. Senere begyndte han at optræde på byens restauranter og natklubber, mens han havde en række jobs i til at sikre sig en rimelig indtjening. Han kom allerede i 1957 med i et tv-program, og i 1959 indspillede han sin første plade i form af singlen "Seksten et halvt" (dansk udgave af "Only Sixteen").

I 1963 kom det store gennembrud med sangen "Brænd mine breve", og samme år deltog han i dansk Melodi Grand Prix med sangen "Amiga mia", der blev nr. 2. Året efter vandt han Grand Prix'et med "Sangen om dig". I de følgende år var han en af landets mest populære sangere med sange som "Nu tar jeg til Dublin", "Du skal ikke gi mig roser" og ikke mindst landeplagen "Lille sommerfugl". Senere fulgte numre som "En lille gylden ring", "Mini-midi-maxi girl" og "Rosen er rød min ven", der alle gav ham gode placeringer på Dansktoppen. I 1970'erne var Bjørn Tidmand blandt andet vært på et tv-program sammen med Gustav Winckler, og stadig i 1980'erne udgav han sange, der blev hits.

I alle årene har Bjørn Tidmand været en flittigt turnerende sanger i større og mindre arrangementer, og han har blandt andet været konferencier til parkunderholdning i Botanisk Have og i Tivoli Friheden i Århus i en årrække.

## [redigér] Eksterne henvisninger

- Bjørn Tidmands hjemmeside

Hentet fra "http://da.wikipedia.org../../../b/j/%C3%B8/Bj%C3%B8rn_Tidmand_9ac9.html"

Kategorier: Danske sangere | Vindere af Dansk Melodi Grand Prix | Født i 1940

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg